Οι Πολωνοί γράφουν ότι η Αλ Ιτιχάντ πληρώνει τη ρήτρα και παίρνει τον Πρίγιοβιτς! - CasinoBetX\nΒρίσκεστε εδώ:Αρχική / ΑΘΛΗΤΙΚΕΣ ΕΙΔΗΣΕΙΣ / Οι Πολωνοί γράφουν ότι η Αλ Ιτιχάντ πληρώνει τη ρήτρα και παίρνει τον Πρίγιοβιτς!\n04/01/2019 By Γιάννης Διβράμης Αφηστε σχολιο\nΟι Πολωνοί γράφουν ότι η Αλ Ιτιχάντ πληρώνει τη ρήτρα και παίρνει τον Πρίγιοβιτς!\n«Φωτιά» έρχεται να βάλει για το μέλλον του Αλεκσάνταρ Πρίγιοβιτς η πολωνική σελίδα, «Super Express». Σύμφωνα με δημοσίευμά της η Αλ Ιτιχάντ από τη Σαουδική Αραβία πληρώνει τη ρήτρα αποδέσμευσης του από τον ΠΑΟΚ – ύψους 10.000.000 ευρώ – και κάνει δικό της τον Σέρβο διεθνή φορ.\nΣτο ρεπορτάζ αναφέρται ότι ο ΠΑΟΚ απέρριψε το καλοκαίρι την πρόταση της Μπορντό, ύψους 8.000.000 ευρώ και τις δύο διαδοχικές της Αλ Ιτιχάντ – αρχικά 7.500.000 ευρώ και βελτιούμενη 8.000.000 ευρώ – αλλά οι Σαουδάραβες επέλεξαν τη μοναδική οδό.\nΝα πληρώσουν τη ρήτρα – σε αυτήν την περίπτωση δεν μπορεί να κάνει τίποτα η ομάδα που ανήκει ο παίκτης – που ανέρχεται στα 10.000.000 ευρώ. Ο 29χρονος φορ αναμένεται – πάντα σύμφωνα με το ρεπορτάζ – να λάβει 25.000.000 ευρώ για 4,5 χρόνια συμβολαίου.\nΧρήματα αναμένεται – σε περίπτωση που ολοκληρωθεί το deal – και η πρώην του ομάδα, Λέγκια. Το κλαμπ από τη Βαρσοβία είχε θέσει 10% επί μελλοντικής μεταπώλησης, τουτέστιν 1.000.000 από τα 10.000.000 ευρώ.


Καλός ο καιρός με βοριάδες στο Αιγαίο | Εφημερίδα Πρωινή\nΚαλός ο καιρός με βοριάδες στο Αιγαίο\nΗλιοφάνεια με λίγες νεφώσεις στα ανατολικά και τις θερμές ώρες στα ηπειρωτικά, μέτριοι έως ισχυροί βόρειοι άνεμοι στο Αιγαίο, θερμοκρασία χωρίς αξιόλογη μεταβολή.\nΗλιοφάνεια με λίγες νεφώσεις στα ανατολικά, αυξημένες τις πρωινές ώρες στη Βόρεια Κρήτη και τις θερμές ώρες στα κεντρικά και βόρεια ηπειρωτικά αναμένουμε την Κυριακή (15/08).\nΗλιοφάνεια περιμένουμε σήμερα, Κυριακή στη Θεσσαλονίκη. Η θερμοκρασία θα κυμανθεί από 24 έως 31 βαθμούς Κελσίου. Οι άνεμοι στο Θερμαϊκό θα πνέουν από μεταβλητές διευθύνσεις ασθενείς.\n« Σεισμός στην Αϊτή: Ξεπέρασαν τους 300 οι νεκροί, σχεδόν 2.000 τραυματίες – Ισχυροί μετασεισμοί (video)\nΟμόλογα με ρήτρα ανάπτυξης στη μετά κορονοϊό εποχή »


ΚΕΣΥ: «Foundation year» για του τελειόφοιτους των Ιατρικών Σχολών - Αντιδρουν ΕΝΙΘ και ΟΕΝΓΕ\nΗ ΕΝΙΘ, με ανακοίνωση που εξέδωσε, εκφράζει την αντίθεσή της στην εισήγηση της Eκτελεστικής Επιτροπής του Κεντρικού Επιστημονικού Συμβουλίου στην Ολομέλεια του, που θεσμοθετεί προγράμμα μεταπτυχιακής βασικής κλινικής εκπαίδευσης, το λεγόμενο «foundation year», ενός έτους μετα την αποφοίτηση από την Ιατρική Σχολή.\nΗ Ένωση σημειώνει πως «πρόκειται για τον γνωστό σχεδιασμό της πρώην Προέδρου του ΚΕΣΥ και νυν αναπληρώτριας Υπουργού Υγείας, κ. Μ. Γκάγκα, που ήταν ήδη γνωστός και γνώρισε την άμεση καταδίκη από την ΟΕΝΓΕ και τις Ενώσεις Νοσοκομειακών γιατρών, καθώς αποτελούσε και αποτελεί σχεδιασμό για την προώθηση περαιτέρω αντιδραστικών αλλαγών στην εκπαίδευση και την προοπτική των νέων γιατρών και την αποσύνδεση του πτυχίου από την άδεια άσκησης επαγγέλματος».\n«Σύμφωνα με την εισήγηση της ΕΕ του ΚΕΣΥ το πρόγραμμα της μεταπτυχιακής κλινικής εκπαίδευσης θα περιλαμβάνει δύο φάσεις η πρώτη σε Νοσοκομεία του ΕΣΥ (6 μήνες) και η δεύτερη σε Αγροτικά Ιατρεία/ Κέντρα Υγείας (6 μήνες). Θα αποτελεί προαπαιτούμενο για την υπηρεσία υπαίθρου (αγροτικό) και την ειδικότητα και η πρόσληψη θα γίνεται μέσω λίστας. Την ώρα που για πολλές ειδικότητες οι λίστες για ειδικότητα είναι κενές προστίθεται άλλη μια λίστα αναμονής. Την ώρα που οι κλινικές και τα τμήματα των νοσοκομείων στενάζουν από την έλλειψη ειδικευόμενων αντί να δημιουργηθούν όροι αναστροφής του μεταναστευτικού κύματος των νέων γιατρών, προστίθενται επιπλέον κίνητρα για παραπέρα αύξηση των μεταναστευτικών ροών και μάλιστα πριν καν την έναρξη ειδικότητας.\nΤο πρόσχημα είναι οι υποβαθμισμένες, δήθεν, προπτυχιακές σπουδές. Αλήθεια ποιοι είναι οι υπεύθυνοι για την ουσιαστική και πλήρη προπτυχιακή εκπαίδευση αν όχι η εκάστοτε κυβέρνηση και το καθηγητικό κατεστημένο; Ποιοι είναι οι υπεύθυνοι που στη διάρκεια της πανδημίας καταργούνται οι εκπαιδευτικές διαδικασίες, κυρίως όσον αφορά την κλινική άσκηση των φοιτητών ιατρικής; Οι ίδιοι δηλαδή που εισηγούνται τη θεσμοθέτηση του προγράμματος αυτοκαταγγέλλονται για την αποτυχία τους στην εκπαίδευση των μελλοντικών γιατρών.\nΕπικαλούνται την αναγκαιότητα «εδραίωσης των προπτυχιακών σπουδών μέσω της πρακτικής εφαρμογής τους σε πραγματικές συνθήκες αλλά υπό επίβλεψη». Τι εμποδίζει άραγε το να αναβαθμιστούν οι προπτυχιακές σπουδές ώστε οι φοιτητές της ιατρικής να εμβαθύνουν στα γνωστικά αντικείμενα μέσω της κλινικής άσκησης; Πως μπορούν να ισχυρίζονται ότι οι εκπαιδευτικές συνεδρίες συνολικής διάρκειας μόλις 12 (!!!) «ολόκληρων» διδακτικών ωρών στο διάστημα του έτους της μεταπτυχιακής κλινικής εκπαίδευσης, μπορούν να αναπληρώσουν τα διδακτικά κενά της προπτυχιακής εκπαίδευσης που έμμεσα αλλά σαφώς επικαλούνται; Και βέβαια δεν είναι η αναβάθμιση της εκπαίδευσης των νέων γιατρών που τους ενδιαφέρει. Όσα περιλαμβάνονται στην εισήγηση είναι αποκαλυπτικά:\n• Κλινικός εκπαιδευτής των αποφοίτων της ιατρικής μπορεί να είναι οποιοσδήποτε επαγγελματίας υγείας( φαρμακοποιός ,νοσηλευτής κλπ) ανεξαρτήτως ειδικότητας και όχι μόνο γιατροί. Μοναδική προϋπόθεση να έχει παρακολουθήσει ένα διαδικτυακό σεμινάριο για να πάρει την πιστοποίηση του εκπαιδευτή\n• Δίνεται η δυνατότητα μετά την ολοκλήρωση του «foundation course» ο εκπαιδευόμενος να αναγνωρίσει 6 μήνες άσκησης σε όποια ειδικότητα ακολουθήσει. Δηλαδή θυσιάζουν 6 μήνες εκπαίδευσης στο κυρίως γνωστικό αντικείμενο της ειδικότητας για την απόκτηση δεξιοτήτων που θα μπορούσαν να αποκτηθούν το πολύ μέσα σε 2-3 μέρες.\nΟυσιαστικά αποτελεί το προκάλυμμα για την δημιουργία μιας νέας “κατηγορίας” ανειδίκευτων γιατρών-αποφοίτων, που θα καλύπτουν τα κενά στο ΕΣΥ σε ειδικευμένους ιατρούς όπως έχει η ίδια η κ. Γκάγκα ομολογήσει, και μάλιστα σε επίπεδο «λάτζας». Πρόκειται για αντιδραστικές αλλαγές που συνδέονται άρρηκτα και με την υποβάθμιση του εκπαιδευτικού προγράμματος των Ιατρικών Σχολών και των ειδικευόμενων αλλά και με την παραπέρα υποβάθμιση του δημόσιου συστήματος υγείας σε βάρος των ασθενών. Το νήμα που τα συνδέει όλα αυτά είναι ο σχεδιασμός, που υπηρετούν όλες οι μέχρι τώρα κυβερνήσεις, αφενός να θέσουν νέους φραγμούς στην εκπαίδευση των νέων γιατρών, να διαμορφώσουν επιστημονικό δυναμικό πολλών ταχυτήτων και αφετέρου στα πλαίσια της ιδιωτικοποίησης των υπηρεσιών και εμπορευματοποίησης της υγείας. Πρέπει να σημάνει συναγερμός.\nΗ ΕΝΙΘ καλεί όλους τους συναδέλφους να πρωτοστατήσουν μαζί με τους φοιτητές στον αγώνα για:\n• Καμία σκέψη για δημιουργία foundation year.\n• Σύγχρονα προγράμματα σπουδών και εκπαίδευσης των νέων γιατρών προσαρμοσμένα στις λαϊκές ανάγκες.\n• Όχι στις εξετάσεις και σε κάθε είδος φραγμών για την έναρξη, τη συνέχεια της ειδικότητας ή τη χορήγηση άδειας ασκήσεως επαγγέλματος. Μοναδικό προαπαιτούμενο για την άσκηση ιατρικής να αποτελεί το πτυχίο.\n• Ενιαία, ουσιαστική, συστηματική εκπαίδευση κατά την ειδικότητα με αποκλειστικά κρατική ευθύνη.\n• Αποκλειστική κρατική ευθύνη και χρηματοδότηση για δωρεάν συνεχιζόμενη εκπαίδευση, επιμόρφωση όλων των γιατρών, για παροχή συγγραμμάτων και συμμετοχή σε επιστημονικά συνέδρια. Αποσύνδεση της εκπαίδευσης των ιατρών από τις επιχορηγήσεις των φαρμακευτικών και εταιρειών ιατρικού εξοπλισμού.\nΝα δοθεί στους νέους γιατρούς η κατάλληλη εκπαίδευση και τα εχέγγυα για την προσφορά τους σε ένα αποκλειστικά δημόσιο – κρατικό ενιαίο σύστημα υγείας, σύγχρονο και αποτελεσματικό, για όλους».\nΠροηγούμενο άρθρο Δήλωση στήριξης στον δικηγόρο Δημήτρη Χούλη που βρέθηκε στο στόχαστρο του Υπουργείου Μετανάστευσης\nΕπόμενο άρθρο Συγκέντρωση διαμαρτυρίας από την «Πόλη Αλλιώς»: Να καταργηθεί το εισιτήριο στο «Γεντί Κουλέ»


Ολυμπιακός – ΑΠΟΕΛ 2-3: Από μηχανής Θεός ο Ιωάννου | Eprovoli Online Magazine\nΟλυμπιακός – ΑΠΟΕΛ 2-3: Από μηχανής Θεός ο Ιωάννου\nΈπαιξε με την φωτιά αλλά δεν κάηκε ο ΑΠΟΕΛ. Η ομάδα του Γιώργου Δώνη ήταν καλύτερη στο μεγαλύτερο μέρος του αγώνα και δίκαια βρέθηκε μπροστά στο σκορ στο πρώτο ημίχρονο, με τον πολύ καλό (στο πρώτο ημίχρονο) Σάλαϊ. Στο δεύτερο ημίχρονο με το καλημέρα ο Ολυμπιακός βρήκε το 1-1, ενώ στην συνέχεια στο 79′ ο Ντελατόρε έγραψε το 1-2. Η απάντηση του Ολυμπιακού ήρθε στο 94′ με ψαλιδάκι από τον Τόρες, ενώ στο φινάλε και στο 96′ ο Νικόλας Ιωάννου έγραψε το τελικό 2-3.\nΜε το καλημέρα ο ΑΠΟΕΛ έψαξε το τέρμα. Μόλις στο 2’ ο Ντελατόρε εκμεταλλεύτηκε λάθος της άμυνας του Ολυμπιακού, πάτησε περιοχή από δεξιά, έκανε και το σουτ από πολύ δύσκολη θέση, με τον Χίντι να διώχνει σε κόρνερ. Τέσσερα λεπτά αργότερα η κεφαλιά του Ντελατόρε έφυγε πάνω απ’ τα δοκάρια. Στο 10’ ένα σουτ του Σάλαϊ έφυγε πάνω απ’ τα δοκάρια. Ο ρυθμός ήταν πολύ καλός στα πρώτα λεπτά με τον ΑΠΟΕΛ να ψάχνει το τέρμα. Στο 12’ ο Νσούε έδωσε ωραία στον Ζαχίντ, ο οποίος από το ύψος του πέναλτι έκανε το σουτ, όμως ο Χίντι έπεσε σωστά και μάζεψε. Στο 18’ χάθηκε μεγάλη ευκαιρία για τον ΑΠΟΕΛ, με τον Ιωάννου να κάνει τη σέντρα από αριστερά, τον Χίντι να κάνει λάθος έξοδο, και τον Σάλαϊ να σουτάρει προς την εστία, όμως ο Σωτηρίου έδιωξε στην γραμμή. Τεράστια ευκαιρία έχασε ο ΑΠΟΕΛ και στο 20’ όταν μετά από κόρνερ του Ζαχίντ, ο Καρλάο έπιασε την κεφαλιά, ο Χίντι έσωσε αρχικά και η μπάλα κτύπησε στον Σάλαϊ και πέρασε έξω. Εφτά λεπτά αργότερα ο πολύ κινητικός Σάλαϊ πάτησε περιοχή, έκανε το δυνατό σουτ, με τη μπάλα να φεύγει έξω. Στο 30’ ο Ντελατόρε πυροβόλησε από το ύψος της περιοχής, όμως ο Χίντι ήταν έτοιμος. Στο επόμενο λεπτό ήρθε και η πρώτη φάση για τον Ολυμπιακό, όταν σε αντεπίθεση ο Τριμπό πάτησε περιοχή, έκανε το δυνατό σουτ όμως ο Πέρεθ είπε όχι. Στο 34’ ο ΑΠΟΕΛ βρήκε το τέρμα που ήθελε, με τον πολύ καλό Σάλαϊ ο οποίος αφού βρήκε το χώρο που ήθελε έκανε το σουτ και έστειλε τη μπάλα στο αριστερό δοκάρι και στα δίχτυα του Χίντι. Πέντε λεπτά αργότερα ο ΑΠΟΕΛ νέα μεγάλη ευκαιρία με τον Ντε Καμάργκο να κερδίζει την κεφαλιά όμως τη μπάλα να περνά μόλις έξω. Στο 43’ ο Νσούε βρέθηκε σε καλή θέση στην περιοχή, έκανε το σουτ, όμως ο Χίντι έσωσε ακόμη μια φορά.\nΜε το καλημέρα ο Ολυμπιακός έφερε το παιχνίδι στα ίσα, μετά από κόρνερ του Πολίτσι στο 51’ και καρφωτή κεφαλιά του Σωτηρίου. Στο 53΄ο Σόουζα έχασε τεράστια ευκαιρία, όταν το σουτ του σταμάτησε σε σώματα αμυντικών, ενώ στο επόμενο λεπτό ο Χίντι είπε όχι στον Ντελατόρε. Στο 60’ ο Σωτηρίου έβαλε την κόντρα σε καλό σουτ του Ντελατόρε. Δυο λεπτά αργότερα ο Ντελατόρε πάτησε περιοχή, δεν κατάφερε όμως να τελειώσει σωστά τη φάση, ενώ ζήτησε πέναλτι. Στην επανάληψη φαίνεται πως υπήρχε επαφή χωρίς να ξεκαθαρίζει αν ήταν πέναλτι ή όχι όπως και δυο λεπτά αργότερα όταν ο Σάλαϊ ζήτησε πέναλτι. Στο 72’ ο Νσούε κέρδισε τη κεφαλιά μετά από εκτέλεση φάουλ, όμως η μπάλα πέρασε έξω. Δυο λεπτά αργότερα το σουτ του Ορ σταμάτησε σε σώματα αμυντικών. Έτοιμος ήταν ο Χίντι και στο σουτ του Ντελατόρε στο 77’, όμως στο 79’ ο Ντελατόρε σκόραρε για τον ΑΠΟΕΛ. Ήταν η μπαλιά του Νσούε, πέρασε από όλους και ο Ντελατόρε από κοντά έστειλε τη μπάλα στα δίχτυα για το 1-2. Στο 83’ όμως ο Ολυμπιακός έχασε τεράστια ευκαιρία μετά από προβολή του Τριμπό στο ύψος της μικρής περιοχής με τη μπάλα φεύγει έξω. Στο επόμενο λεπτό ο Τόρες πάτησε περιοχή από αριστερά, έκανε το διαγώνιο σουτ, όμως η μπάλα έφυγε έξω. Στο 94΄ο Τόρες με ανάποδο ψαλιδάκι έφερε το παιχνίδι στα ίσα. Ενώ δυο λεπτά αργότερα στο φινάλε του παιχνιδιού ο διαιτητής έδωσε ένα φάουλ στο σημαιάκι του κόρνερ για τον ΑΠΟΕΛ το οποίο δεν ήταν όπως φαίνεται στην επαναληπτική προβολή. Από το φάουλ ο Ιωάννου σαν από μηχανής Θεός έγραψε το 2-3 για τον ΑΠΟΕΛ με κεφαλιά.\nΕνώ στο πρώτο ημίχρονο ο διαιτητής τα πήγε πολύ καλά, στο δεύτερο υπήρχαν πολλές αμφισβητούμενες φάσεις. Δυο φορές ζήτησε πέναλτι ο ΑΠΟΕΛ, με τον φακό να μην ξεκαθαρίζει αν ήταν ή όχι (υπάρχει επαφή τόσο με τον Ντελατόρε, όσο και στον Σάλαϊ), με τον διαιτητή να έχει ξεκάθαρη οπτική επαφή και στις δυο περιπτώσεις και να λέει πως οι επαφές δεν ήταν αρκετές. Από την άλλη στη φάση στην οποία ήρθε το τρίτο τέρμα του ΑΠΟΕΛ δεν φαίνεται πως υπήρχε φάουλ.\nΟλυμπιακός (Μιχαήλ): Χίντι, Πεχλιβάνης, Μιγκέλ, Τριμπό, Βαλικάεφ, Καπαρτής (76′ Τόρες), Σαμάρας, Σωτηρίου, Αντωνίου (70′ Χριστοφίδης), Ζιαμπάρης, Πολίτσι\nΑΠΟΕΛ (Δώνης): Πέρεθ, Νσούε, Ιωάννου, Καρλάο, Πολιάκοφ, Μοράις, Σόουζα (58′ Ορ), Ζαχίντ, Σάλαϊ, Ντελατόρε (80′ Αλωνεύτης), Ντε Καμάργκο (70′ Ποτέ)\nΣκόρερς: Σωτηρίου, Τόρες / Σάλαϊ, Ντελατόρε, Ιωάννου\nΚίτρινες Κάρτες: Χίντι, Πολίτσι / Ζαχίντ, Ιωάννου


Από τον Κώστα Σακκαλή, 25/07/2014 @ 11:07\nO συνδυασμός των λέξεων blues και festival πιστεύω ότι ήταν μεγαλύτερο, τελικά, κίνητρο από οποιοδήποτε άλλο για να μαζευτεί κόσμος στο Stage Volume 1 στα μέσα του καλοκαιριού. Γι' αυτό και λίγοι πιστοί τίμησαν τους καλλιτέχνες αν και την Τετάρτη μαζεύτηκαν οι περισσότεροι λίγοι (sic) από τις δύο ημέρες. Η αλήθεια βέβαια είναι ότι μάλλον δεν βοήθησε και το γεγονός ότι για να καταλάβεις τι τελικά θα έβλεπες έπρεπε να παρακολουθείς αρκετά στενά το διαδίκτυο και τα social media αφού άλλαξαν οι ημερομηνίες και η σύνθεση των συγκροτημάτων ουκ ολίγες φορές και μάλιστα αρκετά απότομα στερώντας μας αν μη τι άλλο από μερικά από τα καλύτερα συγκροτήματα που θα μπορούσαμε να δούμε, καθόλου τυχαία αυτά που προέρχονταν από τη συμπρωτεύουσα.\nΕν τέλει αυτό που η δεύτερη και τελευταία ημέρα αυτού του φεστιβάλ μας πρόσφερε ήταν δύο νεότερα και ανερχόμενα ονόματα της αθηναϊκής σκηνής, μία κλασική αξία και έναν δεύτερης κατηγορίας (αν όχι τρίτης) από άποψη δημοφιλίας ξένο μπλουζίστα. Όχι ότι όλο αυτό παίζει κάποιο ρόλο απλά είναι σημαντικό για να εκτιμήσουμε ότι οι 250 περίπου θεατές που βρέθηκαν τη Τετάρτη στο χώρο αγαπούσαν πραγματικά το blues και ήρθαν ως φίλοι του είδους παρά ως ελκυόμενοι του ονόματος των καλλιτεχνών. Μάλιστα θα πρέπει να εκτιμηθεί ότι ο κόσμος που μαζεύτηκε ήταν σίγουρα μεγαλύτερος από ότι κάθε συγκρότημα της ημέρας θα μάζευα κατά μόνας και ίσως αρκετοί και κατά ζεύγη. Κρατήστε αυτή την υποσημείωση για το τέλος του κειμένου.\nΟι Blues Therapy που άνοιξαν τη συναυλία έδωσαν σε μεγάλο βαθμό και το στίγμα του τι θα ακολουθούσε με τα Chicago blues που τόσο (ίσως και αποκλειστικά) αγαπάμε στην Ελλάδα να υπερισχύουν. Απέδωσαν το είδος με πειστικό τρόπο και το σαξόφωνο έκανε τη διαφορά στα τραγούδια τους.\nΤο γεγονός ότι από τόσο νωρίς κατάφεραν να κουνήσουν αρκετά από τα σώματα των θεατών τους πιστώνεται. Από την άλλη θα ήταν υπερβολή να πω ότι ένιωσα ότι είναι κάτι παραπάνω (αλλά και κάτι λιγότερο) από μία καλή blues μπάντα να ακούς πίνοντας το ποτό σου.\nΗ συνέχεια ανήκε στους Gregg G. Ellis Blues Ensemble που παρότι έμειναν στο ίδιο ύφος ήταν πολύ πιο κιθαριστικοί κι ας είχαν μία κιθάρα αντί για τις δύο των Blues Therapy. H παράστασή τους ήταν αρκετά όμοια αυτής που λίγες ημέρες πριν είχαμε δει στους Royal Southern Brotherhood και θα μπορούσα να αφήσω εδώ το θέμα, αλλά πρέπει να τονίσω ότι τόσο η παρουσία περισσότερου κοινού τους έδωσε μεγαλύτερη αυτοπεποίθηση όσο και ότι το γεγονός ότι αποδείχθηκαν πιο σπιρτόζοι δικαίως τους έδωσε τη θέση «πάνω» από τους Blues Therapy.\nΌντας όμως η δεύτερη φορά που τους βλέπω τόσο σύντομα νιώθω ότι «νομιμοποιούμαι» στα πλαίσια μίας πολύ καλής εμφάνισης να τονίσω ότι ο μονοδιάστατος τρόπος τραγουδιού του Γιαρέλη έχει πολλά περιθώρια βελτίωσης.\nΟι Blues Cargo δεν θέλουν και πολλές συστάσεις για όσους ενδιαφέρονται για την ελληνική σκηνή. Όπου να 'ναι κοντεύουν τριάντα χρόνια στη σκηνή και η εμπειρία αυτή έκανε τεράστια διαφορά στην άνεση και την αυτοπεποίθηση με την οποία βγήκαν να παίξουν το υλικό τους. Και τονίζω το γεγονός ότι παρότι και κάποιες διασκευές δεν έλειψαν, στηρίχτηκαν πολύ σε δικά τους τραγούδια και μάλιστα τέσσερα εξ' αυτών ακυκλοφόρητα που περιμένουν να ηχογραφηθούν.\nΟ συνδυασμός σαξόφωνου και πλήκτρων έφερε ένα σημαντικό και καλοδεχούμενο soul feeling στη βραδιά και η χορευτική διάθεση έφτασε στο ζενίθ της. Χαρακτηριστική και η ατάκα «εμείς παίζουμε χορευτική μουσική, παίζουμε blues» έτσι για να βάλουν μυαλό όσοι νομίζουν (ακόμα) ότι blues είναι οι ξενέρωτες μπαλάντες που χορεύαμε στο Δημοτικό μπας και χουφτώσουμε κανένα κοριτσάκι.\nΟμολογώ ότι παρότι ξέρω ότι οι Blues Cargo έχουν το δικό τους κοινό και ότι ο Diz Watson δεν είναι δα και κανένα μεγάλο όνομα στα blues, δεν περίμενα ότι ανάμεσα στις εμφανίσεις των δύο αυτών ονομάτων θα άδειαζε ο χώρος του Stage Volume 1. Κι όμως, παρότι, τουλάχιστον στην αρχή, το κοινό δεν αποχώρησε εντελώς, σίγουρα όμως ακροβολίστηκε σε διάφορες γωνιές της αίθουσας αφήνοντας τον Diz Watson να παίζει μπροστά σε λίγους.\nΑυτός πάντως, ατάραχος, με μπλουζάκι Thelonius Monk, κάθισε ολομόναχος στο μέσο της σκηνής και άλλαξε αρκετά το σκηνικό αφήνοντας στην άκρη το Chicago και παίζοντας από honky tonk μέχρι blues της Νέας Ορλεάνης. Με όλα τα τραγούδια συνθέσεις άλλων, αλλά εξαιρετικές διασκευές, μας μετέφερε από τον κόσμο του παλιού του εργοδότη Dr. John έως τον Tom Waits και από τον Professor Longhair μέχρι τον Ray Charles. Η πιο συγκινητική στιγμή πάντως ήταν όταν ανακήρυξε το "I'd Do It All Again" του Jerry Lee Lewis, ένα τραγούδι για έναν ξεπεσμένο πρώην αστέρα, ως το theme song του και το εκτέλεσε εκπληκτικά. Το τέλος της βραδιάς βρήκε όλους τους συμμετέχοντες να τζαμάρουν στους λίγους θεατές που είχαν απομείνει μέχρι τότε.\nΑπό άποψη ποιοτική σαν κίνηση το διήμερο ήταν σίγουρα καλό αν και όχι εντυπωσιακό. Τα ονόματα που ήρθαν από το εξωτερικό πρόσθεσαν αξία στα τοπικά συγκροτήματα αλλά δεν αποτελούν σε καμία περίπτωση ένα θέαμα από αυτά που λέμε «δεν πρέπει να χάσεις». Είναι κυρίαρχη η αίσθηση ότι αυτό το φεστιβάλ ήταν μία δοκιμή των υδάτων, ένα τεστ με μικρό οικονομικό ρίσκο (τρεις μουσικοί που πιθανότατα δεν κόστισαν παραπάνω από ένα εισιτήριο αεροπλάνου και ένα ξενοδοχείο συν κάμποσες τοπικές μπάντες) με σκοπό να εξετασθεί η περίπτωση κάτι μεγαλύτερου στο μέλλον. Αν όντως αυτό ισχύει, ειλικρινά δεν ξέρω τι συμπέρασμα μπορεί να βγει από τις δύο αυτές βραδιές. Τόσο ποσοτικά όσο και καλλιτεχνικά νομίζω ότι όλοι αποκόμισαν αυτό ακριβώς που το μέγεθος των ονομάτων καθόριζε. Πιο μεγαλεπήβολα συμπεράσματα μάλλον αναβάλλονται για το μέλλον.\nDiz Watson, Athens, Greece, 23/07/14\nBlues Cargo, Athens, Greece, 23/07/14\nGregg G. Ellis Blues Ensemble, Athens, Greece, 23/07/14\nBlues Therapy, Athens, Greece, 23/07/14\nGregg G. Ellis Blues Ensemble\nΕλάχιστοι οι μάρτυρες στην μεγαλύτερη εμφάνιση southern / blues rock σχήματος που έχει γίνει εδώ και πολλά χρόνια στη χώρα μας\nΔείτε το τελικό line-up του Blues Festival που θα διεξαχθει στις 22, 23 & 24 Ιουλίου στο Stage Volume 1\nAll shades of Blues in Athens\nMaserati, Gardenbox @ Gagarin 205, 20/03/11


Πράσινα Σποράκια ...Νεοχωρουδάκια!!!: Γιατί ο Φεβρουάριος έχει 28 μέρες...;;;\nΠηγή: Προβατάκης Θ, Τζαβάρα Κ," Με τους μήνες συντροφιά ζωντανεύω τα παλιά", Διάπλους\nΠαροιμίες του Φλεβάρη...\nΦλεβάρης κουτσοφλέβαρος, έρχεται κούτσα κούτσα, όλο νερά και λούτσα.\nΟ Φλεβάρης κι αν φλεβίσει, πάλι άνοιξη θ΄ανθίσει. Μα αν πεισμώσει, μες τα χιόνια θα μας χώσει.\nΟ Φλεβάρης κι αν χιονίσει, πάλι άνοιξη θ΄ανθίσει.\nΚατά το 452 π.Χ. οι άρχοντες της Ρώμης μετέθεσαν το Φεβρουάριο από το τέλος του έτους που βρισκόταν, μετά τον Ιανουάριο... και έτσι έγινε δεύτερος μήνας.\nΑρχικά είχε τριάντα μέρες, όπως και οι άλλοι μήνες. Το Ιουλιανό ημερολόγιο, που θεσπίστηκε από τον Ιούλιο Καίσαρα, το 46 π.Χ., αφαίρεσε μία μέρα από το Φεβρουάριο. Επί αυτοκράτορα Αυγούστου αφαιρέθηκε ακόμη μία μέρα και προστέθηκε προς τιμήν του αυτοκράτορα στο μήνα Αύγουστο. Έτσι ο Φεβρουάριος παρέμεινε με 28 μόνον ημέρες.\nΗ περίσσια λοιπόν μέρα προστίθεται στο τέλος του Φλεβάρη, ο οποίος στο δίσεκτο έτος έχει 29 μέρες αντί για 28. Παλιότερα την πρόσθεταν μεταξύ της 24ης και 25ης Φεβρουαρίου, δηλαδή λογάριαζαν την 24η Φεβρουαρίου δύο φορές. Κι επειδή η μέρα αυτή ήταν η έκτη μέρα πριν από την πρώτη Μαρτίου, η δεύτερη 24η Φεβρουαρίου που προστέθηκε ονομάστηκε δις έκτη μέρα, δηλαδή δεύτερη έκτη μέρα πριν από το Μάρτη. Και με τον καιρό ο όρος δίσεκτο έμεινε για ολόκληρο το έτος που έχει μία μέρα περισσότερη από τους άλλους.\nΑξίζει να σημειωθεί ότι κάθε δίσεκτο έτος γίνονται οι Ολυμπιακοί αγώνες. Αλλά τα δίσεκτα έτη ο λαός μας τα θεωρούσε παλιότερα γουρσούζικα και γι' αυτό απέφευγε να κάνει στη διάρκειά τους σημαντικές ενέργειες, και κυρίως γάμους. Αυτό, αν και γενικά έχει ξεπεραστεί σήμερα, ωστόσο σε μερικά χωριά ή περιοχές ισχύει.\nΣτην καθημερινή γλώσσα ο όρος "δίσεκτο έτος" σημαίνει δύσκολος καιρός.\nΑναρτήθηκε από Kiki Trifonidou στις 3:54 μ.μ.


Επιλογές ενοικίασης αυτοκινήτου στο Φεζ Σάις από 14 €/ημέρα\nΣυγκρίνετε τις επιλογές ενοικίασης αυτοκινήτου στο Φεζ Σάις\nΑνεξάρτητα από το εάν πετάτε προς Φεζ Σάις για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Φεζ Σάις. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Φεζ Σάις θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Φεζ Σάις. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Φεζ Σάις, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Φεζ Σάις πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Φεζ Σάις θα σας τo ζητήσουν για να σας επιτρέψουν να φύγετε.\nΠληροφορίες για Φεζ Σάις


Συνέδριο ΝΔ – Σαμαράς: «Να μην χάσουμε τον εαυτό μας, η ΝΔ να μην γίνει Ποτάμι»\nΣαφείς αιχμές κατά σειράς κυβερνητικών χειρισμών, από το θέμα της ενεργειακής ακρίβειας ως τα εθνικά και τις πολιτικές συμμαχίες της ΝΔ περιλάμβανε η ομιλία του πρώην Πρωθυπουργού, Αντώνη Σαμαρά, στο 14ο Συνέδριο του κόμματος.\nΠροηγούμενοΓιατί η Ευρώπη θα χρειαστεί καιρό για να απεξαρτηθεί από το ρωσικό φυσικό αέριο\n“Δεν έχουμε εμείς ανάγκη να σαλπάρουμε για ξένα λιμάνια. Έχουμε το δικό μας”, δήλωσε ο Α. Σαμαράς απαντώντας ουσιαστικά στην στρατηγική του κόμματος για άνοιγμα στο κέντρο.\n“Στη μάχη των ιδεών, ένα κόμμα δεν μπορεί να εκφράζει τους πάντες. Γι’ αυτό και προ καιρού δήλωσα ότι η Ν.Δ. δεν είναι και δεν μπορεί να γίνει Ποτάμι. Να ανοιχτούμε σε όλους ναι, αλλά να μη χάσουμε τον εαυτό μας. Κεντροδεξιά χωρίς δεξιά, δεν υπάρχει. Και στα δεξιά, δεν χωράει η ακροδεξιά” πρόσθεσε ο πρώην Πρωθυπουργός και καταχειροκροτήθηκε.\nΣε υψηλούς τόνους, ο πρώην Πρωθυπουργός δήλωσε ότι οι Έλληνες δεν θα δεχθούν υπαναχωρήσεις στα εθνικά συμφέροντα της χώρας. «Μην υποτιμάτε τους Έλληνες» είπε χαρακτηριστικά. Όχι σε “Πρέσπες του Αιγαίου” τόνισε χαρακτηριστικά.\nΠαράλληλα καταλόγισε στην κυβέρνηση ότι καθυστέρησε σημαντικά να προχωρήσει στην αξιοποίηση των ελληνικών κοιτασμάτων, στέλνοντας λάθος μηνύματα στις εταιρείες εξόρυξης των υδρογονανθράκων. Ωστόσο χαρακτήρισε θετικό ότι τώρα ο Πρωθυπουργός Κυριάκος Μητσοτάκης θα προχωρήσει σε αυτό το βήμα.\n“Μόνο που αυτό προϋποθέτει ότι η Ελλάδα θα διεκδικήσει όλα τα δικαιώματά της όπως προκύπτουν από το Διεθνές Δίκαιο και το Δίκαιο της Θάλασσας που προβλέπει με σαφήνεια ότι τα ελληνικά νησιά έχουν πλήρη δικαιώματα σε ΑΟΖ. Η ελληνική ΑΟΖ ακουμπάει την κυπριακή ΑΟΖ”, σημείωσε ο κ. Σαμαράς.\n“Δεν μπορεί εμείς να ξεκινάμε από κάτι λιγότερο. Δεν μπορεί ελληνικά στόματα να λένε ότι είμαστε μοναχοφάηδες. Είμαι βέβαιος ότι ο πρωθυπουργός θα τα εξηγήσει όλα αυτά διεξοδικά κατά το επικείμενο ταξίδι τους στις ΗΠΑ”, πρόσθεσε\nΣτην αρχή της ομιλίας του ο πρώην Πρωθυπουργός χαρακτήρισε σωστή την κίνηση της κυβέρνησης να διορθώσει το πρόβλημα των υψηλών τιμών στο ηλεκτρικό ρεύμα. “Το ζήτημα είναι να υπάρξει μόνιμη λύση ελληνική και ευρωπαϊκή, διότι η Ευρώπη υπνώττει, καθυστερεί με μια ανεπτυγμένη γραφειοκρατία” πρόσθεσε, τονίζοντας ότι “χρειάζεται αλλαγή στην τιμολόγηση, στη φορολογία του ρεύματος, διαφορετικά θα είμαστε στον αέρα”. “Οι έκτακτες επιδοτήσεις δεν μπορεί να είναι μόνιμη λύση. Γιατί με τις τιμές του ρεύματος είναι εξαρτημένα πολλά… Τα τρόφιμα, τα λιπάσματα κ.α.”\nΤέλος χαρακτήρισε ορθή την παρέμβαση της κυβέρνησης να διορθώσει… “το λάθος της άμεσης απολιγνιτοποίησης το 2024, την ώρα που η Γερμανία θα διατηρήσει τα εργοστάσια έως το 2035”, όπως είπε.\nΑστυνομικοί Θεσσαλονίκης για ΑΠΘ: Άτομα με βαριοπούλες, περνούν την είσοδο χωρίς κανέναν έλεγχο\nΜητσοτάκης: Οι εκλογές θα γίνουν σε 12 μήνες από τώρα, στόχος η αυτοδύναμη ΝΔ


neraidomwro - Parents.org.gr\nneraidomwro απάντησε σε neraidomwro's topic Νεογνά & Μωρά: Ιατρικά θέματα\nneraidomwro changed their profile photo Απρίλιος 23,2017\nneraidomwro started following ΑΤΡΗΣΙΑ ΟΙΣΟΦΑΓΟΥ ΜΕ ΤΡΑΧΕΙΟΟΙΣΟΦΑΓΙΚΟ ΣΥΡΙΓΓΙΟ Απρίλιος 16,2017\nΓεια σου κοριτσι.. Περαστικα παλι στην μικρουλα σου... Εμεις ειμαστε ΑΚΟΜΑ σε αναμονη απο τον καρδιολογο.. Πηγαμε τον ξαναειδες και μας εδωσε και αλλη παραταση .... Ειμαι μεσα στην αγωνια....\nΠάντως χαίρομαι που άνοιξα αυτό το θέμα και βρίσκω σιγά σιγά και άλλες μανούλες και μεγαλώνει η παρέα μας εδω..... Ευχομαι στην καθεμία ξεχωριστά ΟΤΙ ΚΑΛΥΤΕΡΟ ΓΙΑ ΤΟ ΠΑΙΔΑΚΙ ΤΗΣ.. να τα ξεπεράσουν ΟΛΑ ΜΑ ΟΛΑ το συντομότερο δυνατόν... Θα γίνουν πολύ δυνατά παιδιά και ενήλικες στην πορεία της ζωής του είναι το ΜΟΝΟ ΣΙΓΟΥΡΟ..... Αυτο που έχω καταλάβει παντως μέχρι στιγμής με οσες μανούλες έχω μιλήσει γενικά... Η κάθε περίπτωση παιδιού που γεννήθηκε με ατρησία οισοφάγου με τραχειοοισοφαγικό ΕΙΝΑΙ ΜΟΝΑΔΙΚΗ και ξεχωριστή.... Το κάθε παιδάκι έχει άλλη αντιμετώπιση...\nΧΑΧΑΧΑ... πυροβόλο με ερωτήσεις... Επειδή με προβληματίζει αυτό που μου είπες για τις λοιμώξεις γιατί όπως σου είπα και άλλες μανούλες που έχουν μεγαλώσει τα μικρά τους (που γεννήθηκαν με ατρησια) μου το έχουν πεί εσάς πότε ξεκινήσαν οι λοιμώξεις; για αυτό το παρακολουθεί πνευμονολόγος το παιδί; και γιατι ΠΡΟΣΦΑΤΑ διαπιστώσατε πως είναι θέμα της τραχείας; λεγόμενη τραχειομαλάκυνση σου είπανε; ή καμία σχέση;.. εμείς έχουμε ένα βαθμό λαρυγγομαλακίας.... ΞΑΝΑ ΕΡΩΤΗΣΕΙΣ .. ΧΑΧΑΑ\nΝα σου ζησει.. !!! Πότε ακριβως γέννησες;; Εγω 11/07/2016 Που χειρουργηθηκε το μωρακι σου; Εμεις στο Αγλαϊα..... Ειχαμε και εμεις στενωση αλλα μικρου βαθμου και δεν καναμε διαστολες... Με τις στερεες τροφες πως ανταποκρινεται το παιδι; εχει κάποιο άλλο προβλημα πέρα απο την ατρησία... εμεις εχουμε και φυσημα στην καρδουλα.. μεσοκοιλιακη επικοινωνια..\nΜε γιατρούς τι γιατροί ακριβώς το παρακολουθουν; Λοιμωξεις το εχω ακουσει και απο άλλες μανούλες το αποδίδουν στο χειρουργείο; Οταν γεννηθηκε χειρουργηθηκε αμεσως; Πόσα χειρουργεια εκανε; Με το φαγητό του ανταποκρίθηκε καλά μέχρι τώρα; Το βαρος του ειναι φυσιολογικο;\nΑρκει που τα μωρα σου ειναι μια χαρα. Το αγόρι εμείς πήγαμε στον χειρούργο να τον δει πάλι. Του κάναμε ακτινογραφια θώρακος. Ολα καλα μας είπε. Και πως θα βλεπω βελτίωση μήνα με τον μήνα και να τον ξαναδεί σε ενα εξάμηνο. Με την καρδούλα είναι το θέμα τώρα. Κάναμε επανέλεγχο και παμε για χειρουργείο μάλλον .. Ίσως σε κανα 2μηνο.\nΑΣΤΑ... ΕΥΤΥΧΩΣ ΜΕ ΦΩΤΙΖΕ Ο ΘΕΟΣ ΣΟΥ ΛΕΩ ΚΑΘΕ ΦΟΡΑ. Πρεπει να σε αφησω. Πες μου ομως και τα δικα σου που σε ρωτησα . Σε επιασα μονοτερμα με τα δικα μου.\nΔεν καταλαβες. Του ελεγα νιωθω αυτο και αυτο. και μου ελεγε να χρονομετρω και να μετραω μονη μου ποσο συχνα νιωθω τα τσιτωματα στην κοιλια. δεν με εστειλε σε τοκογραφο ΠΟΤΕ. και την τελευταια φορα που πηγα στο ιατρειο του μου ειπε να κανω ενεσεις κορτιζονης μονη μου σπιτι στις εβδομαδες που μου ορισε σε περιπτωση προωροτητας. το διανοησαι; ηταν η τελευταια φορα που πηγα στο ιατρειο του.


La Mamma - Βόλος | Online Delivery Pizza\nLa Mamma - Βόλος\nΖυμαρικά με κρέμα γάλακτος\nΜε ζαμπόν, μπέικον, πεπερόνι, μανιτάρια, πιπεριά, gouda & σάλτσα La Mamma\nΜε ζαμπόν, μπέικον, μανιτάρια, πιπεριά, gouda & σάλτσα La Mamma\nΜε σάλτσα BBQ, κρεμμύδι, πιπεριά, μπέικον & gouda\nΜε κοτόπουλο, μανιτάρια, gouda & σάλτσα La Mamma\nΜε κοτόπουλο, καλαμπόκι, κρέμα γάλακτος & gouda\nΜε κοτόπουλο, gouda & σάλτσα BBQ\nΜε ελιές, μανιτάρια, ντομάτα, κρεμμύδι, φέτα, ρίγανη, gouda & σάλτσα La Mamma\nΚαυτερή. Με μπέικον, κοτόπουλο, μπούκοβο, σκόρδο, κόκκινη σάλτσα, μανιτάρια & κεφαλοτύρι. Συνοδεύεται από ψωμάκι παραγωγής μας & κεφαλοτύρι\n1 Ζυμαρικό & 1 Άλφα 330ml\n2 Μεγάλες πίτσες με Ιταλική ζύμη\n2 Μεγάλες πίτσες της επιλογής σας & 1 κρασί Tsantali 750ml\nΣκορδόψωμο με ντομάτα & ροκφόρ\nΣκορδόψωμο La Mamma\nΜε μπέικον, gouda & σως La mamma\nΣυνοδεύονται από σως BBQ ή σως La mamma\nΠατάτες La Mamma\nΜε ψημένο μπέικον & τυρί gouda\nΠατάτες με μπέικον & τυρί gouda\nSauce La Mamma\nΣαλάτα με μαρούλι, αγγούρι, ντομάτα, ζαμπόν, gouda, αυγό & σως La Mamma\nΣαλάτα με μαρούλι, αγγούρι, ντομάτα, κοτόπουλου, καλαμπόκι, κρουτόν & σως Caesar`s\nΣαλάτα με μαρούλι, αγγούρι, ντομάτα, γαρίδες, καλαμπόκι, κρουτόν & σως Caesar`s\nΣαλάτα μαρούλι, αγγούρι, ντομάτα, τόνο, ελιές, κρεμμύδι, καλαμπόκι & σως La Mamma\nΜε ζαμπόν, gouda & σάλτσα La Mamma\nΜε ζαμπόν, μπέικον, πεπερόνι, λουκάνικο πεπερόνι, gouda & σάλτσα La Mamma\nΜε ζαμπόν, μπέικον, πεπερόνι, σαλάμι αέρος, gouda & σάλτσα La Mamma\nΜε πεπερόνι, φέτα, gouda & σάλτσα La Mamma\nΜε λουκάνικο πεπερόνι, ντομάτα, κρεμμύδι, σκόρδο, gouda & σάλτσα La Mamma\nΜε μπέικον, πεπερόνι, κρεμμύδι, σκόρδο, gouda & σάλτσα La Mamma\nΜε ζαμπόν, ανανά, gouda & σάλτσα La Mamma\nΜε σάλτσα La Mamma, σαλάμι αέρος, mozzarella & gouda\nΜε μπέικον, ντομάτα, φέτα, ροκφόρ & σάλτσα La Mamma\nΜε σάλτσα La Mamma, πατάτες, μπέικον & gouda\nΜε σάλτσα La Mamma, πατάτες, αυγό, μπέικον, κρεμμύδι & gouda\nΜε λουκάνικο χωριάτικο, μελιτζάνα, πιπεριές Φλωρίνης, φέτα, θυμάρι, gouda & σάλτσα La Mamma\nΜε μπέικον, μανιτάρια, κρέμα γάλακτος & gouda\nΜε λουκάνικο πεπερόνι, φέτα, tabasco, gouda & κρέμα γάλακτος\nΜε σάλτσα BBQ, Philadelphia, σαλάμι αέρος, mozzarella & gouda\nΜε σάλτσα La Mamma, μπέικον, μανιτάρια & gouda\nΜε φιλέτο γαλοπούλας, ντομάτα, μανιτάρια, gouda & σως La Mamma\nΜε sauce Caesar`s, mozzarella, gouda, αυγό, κρεμμύδι, ελιές & κεφαλοτύρι\nΚαυτερή. Με μπέικον, ντομάτα, ελιές, καυτερή πιπεριά, σάλτσα La Mamma & gouda\nΚαυτερή. Με ζαμπόν, λουκάνικο πεπερόνι, ντομάτα, μπούκοβο, gouda & σάλτσα LA Mamma\nΑρκετά καυτερή. Με πεπερόνι, καυτερή πιπεριά, κρεμμύδι, σάλτσα La Mamma & gouda\nΑρκετά καυτερή. Με σαλάμι, πεπερόνι, λουκάνικο πεπερόνι, πιπεριές, ελιές, καυτερή πιπεριά, σάλτσα La Mamma & gouda\nΑρκετά καυτερή. Με πεπερόνι, tabasco, gouda & σάλτσα La Mamma\nΑρκετά καυτερή. Με ζαμπόν, μπέικον, gouda, κάρυ, πιπεριά, καυτερή πιπεριά, κρεμμύδι & σάλτσα La Mamma\nΑρκετά καυτερή. Με μπέικον, tabasco, ροκφόρ, gouda & σάλτσα La Mamma\nΕξαιρετικά καυτερή. Με μπέικον, κρεμμύδι, πιπεριά, tabasco, gouda & σάλτσα La Mamma\nΕξαιρετικά καυτερή. Με μπέικον, tabasco, μπούκοβο, καυτερή πιπεριά, gouda & σάλτσα La Mamma\nΑρκετά καυτερή. Με σάλτσα La Mamma, μπέικον, σαλάμι αέρος, τόνος, κρεμμύδι, μπούκοβο, σκόρδο, gouda & σάλτσα La Mamma\nΜε φιλέτο γαλοπούλας, gouda & σάλτσα La Mamma\nΜε φιλέτο γαλοπούλας, κάρυ, gouda & σάλτσα La Mamma\nΜε κοτόπουλο, κάρυ, κρεμμύδι, ντομάτα, gouda & σάλτσα La Mamma\nΚαυτερή. Με κοτόπουλο, μπούκοβο, κρεμμύδι, σκόρδο, gouda & σάλτσα La Mamma\nΚαυτερή. Με κοτόπουλο, πεπερόνι, καυτερή πιπεριά, gouda & σάλτσα BBQ\nΜε σάλτσα BBQ, κοτομπουκιές, κρεμμύδι & gouda\nΜε κοτόπουλο, κρεμμύδι, ντομάτα, gouda & σάλτσα Caesar`s\nΜε gouda & σάλτσα La Mamma\nΜε φέτα, ροκφόρ, κεφαλοτύρι, gouda & σάλτσα La Mamma\nΜε ντομάτα, φέτα, ελιές, ρίγανη, gouda & σάλτσα La Mamma\nΜε μανιτάρια, πιπεριά, gouda & σάλτσα La Mamma\nΜε αυγό, ντομάτα, πιπεριά & σάλτσα La Mamma\nΜε φρέσκο σκόρδο, ντομάτα, βασιλικό, gouda & σάλτσα La Mamma\nΜε ντομάτα, ελιές, μανιτάρια, πιπεριά, κρεμμύδι, ρίγανη, τυρί σόγιας & σάλτσα La Mamma\nΚαυτερή. Με ρίγανη, βασιλικός, κάρυ, μπούκοβο, gouda & σάλτσα La Mamma\nΜε τόνο, γαρίδα, καβουροπόδαρα, βασιλικό, gouda & σάλτσα La Mamma\nΜε γαρίδες, κρεμμύδι, gouda, σάλτσα La Mamma\nΜε γαρίδες, ανανά, gouda & σάλτσα La Mamma\nCalzone La Mamma\nCalzone extra αλλαντικών\nCalzone extra λουκάνικο\nΝέο- Calzone Σπετζοφάι\nCalzone white sausage\nCalzone Philadelphia BBQ\nCalzone Τσακ Νορις\nCalzone hot κάρυ\nΑρκετά καυτερή. Με σάλτσα La Mamma, μπέικον, σαλάμι αέρος, τόνος, κρεμμύδι, σκόρδο & gouda\nCalzone white chicken\nCalzone κοτόπουλο BBQ\nΚαυτερή. Με κοτόπουλο, πεπερόνι, καυτερή πιπεριά, gouda & σάλτσα La Mamma\nCalzone 4 Tυριά\nΜε φρέσκο σκόρδο, ντομάτα, βασιλικός, gouda & σάλτσα La Mamma\nΚαυτερή. Με σάλτσα La Mamma, ρίγανη, βασιλικός, κάρυ, μπούκοβο & gouda\nΝέο- Calzone Ισπανικό\nΜε μελιτζάνα, φρέσκια ντομάτα, σκόρδο, σαρδέλα & ρίγανη\nΜε γαρίδες, ανανά, σάλτσα La Mamma & gouda\nCalzone Semi light\nDouble calzone 8\nDouble calzone La Mamma\nΜε κοτομπουκιές, gouda, μπέικον, αυγό, κρεμμύδι, ντομάτα, πατάτες τηγανητές & σως La Mamma\nDouble calzone Vaggos\nΜε gouda, μαγιονέζα, φιλέτο κοτόπουλο, λεμόνι & πατάτες τηγανητές\nDouble calzone γύρος χοιρινός\nΜε γύρο χοιρινό, gouda, ντομάτα, κρεμμύδι, πατάτες τηγανητές & σως La Mamma\nDouble calzone αλλαντικών\nΜε ζαμπόν, μπέικον, λουκάνικο, πεπερόνι, πατάτες τηγανητές, gouda & σάλτσα La Mamma\nDouble calzone Philadelphia\nΜε Philadelphia, γαλοπούλα, ντομάτα, κρέμα γάλακτος, πατάτες τηγανητές & gouda\nDouble calzone BBQ\nΜε μπέικον, πεπερόνι, κρεμμύδι, πατάτες τηγανητές, λουκάνικο, gouda & σάλτσα BBQ\nDouble calzone καυτερό\nΜε πεπερόνι, σαλάμι αέρος, μανιτάρια, tabasco, πατάτες τηγανητές, gouda & σάλτσα La Mamma\nDouble calzone λαχανικών\nΜε gouda, ντομάτα, κρεμμύδι, μανιτάρια, καλαμπόκι, ελιές, φέτα, πατάτες τηγανητές & σάλτσα La Mamma\nΧειροποίητο ψωμάκι La Mamma, κεφτεδάκια, gouda, ντομάτα, κρεμμύδι & sauce Caesar`s. Συνοδεύεται από πατάτες τηγανητές & sauce La Mamma\nΧειροποίητο ψωμάκι La Mamma, λουκάνικο, gouda, κρεμμύδι, σκόρδο, tabasco & sauce La Mamma. Συνοδεύεται από πατάτες τηγανητές & sauce La Mamma\nΧειροποίητο ψωμάκι La Mamma, γύρος χοιρινός, ντομάτα, κρεμμύδι, μαϊντανό, sauce Sriracha & sauce La Mamma. Συνοδεύεται από πατάτες τηγανητές & sauce La Mamma\nΜε ζαμπόν, γαλοπούλα, gouda, ντομάτα, μαρούλι & σως. Συνοδεύεται από πατάτες τηγανητές\nΜε ζαμπόν, κοτόπουλο, gouda, ντομάτα, μαρούλι & σως. Συνοδεύεται από πατάτες τηγανητές\nΜε ζαμπόν, αυγό, gouda, ντομάτα, μαρούλι & σως. Συνοδεύεται από πατάτες τηγανητές\nΜε σαλάμι αέρος, μπέικον, σοταρισμένο κρεμμύδι & σάλτσα BBQ. Συνοδεύεται από πατάτες τηγανητές\nΜε γαλοπούλα, ντομάτα, μανούρι, αγγούρι & σως La Mamma. Συνοδεύεται από πατάτες τηγανητές\nTortilla La Mamma\nΜε gouda, κοτομπουκιές, λουκάνικο, ντομάτα, αυγό & σως La Mamma. Συνοδεύεται από πατάτες τηγανητές & σως La Mamma\nΜε gouda, ζαμπόν, μπέικον, λουκάνικο & σάλτσα La Mamma. Συνοδεύεται από πατάτες τηγανητές & σάλτσα La Mamma\nΜε gouda, κοτόπουλο, ντομάτα & σως La Mamma. Συνοδεύεται από πατάτες τηγανητές & σως La Mamma\nΜε gouda, μπέικον, ντομάτα, μανιτάρια, αυγό & σάλτσα La Mamma. Συνοδεύεται από πατάτες τηγανητές & σάλτσα La Mamma\nΜε gouda, γαλοπούλα, ντομάτα, κρέμα γάλακτος & Philadelphia. Συνοδεύεται από πατάτες τηγανητές & σως La Mamma\nΜε gouda, λουκάνικο, μπέικον, κρεμμύδι & σως BBQ. Συνοδεύεται από πατάτες τηγανητές & σως La Mamma\nΜε gouda, σαλάμι πεπερόνι, μπέικον, κρεμμύδι, tabasco & σάλτσα La Mamma. Συνοδεύεται από πατάτες τηγανητές & σάλτσα La Mamma\nΜε gouda, τόνο, μπέικον, κρεμμύδι, μπούκοβο & σάλτσα La Mamma. Συνοδεύεται από πατάτες τηγανητές & σάλτσα La Mamma\nΜε gouda, φέτα, ντομάτα, μανιτάρια, κρεμμύδι, ελιές & σάλτσα La Mamma. Συνοδεύεται από πατάτες τηγανητές & σάλτσα La Mamma\nΖυμαρικά με κόκκινη σάλτσα 9\nΖυμαρικά pesto βασιλικού\nΜε pesto βασιλικού, ντοματίνια & μπέικον. Συνοδεύεται από ψωμάκι παραγωγής μας & κεφαλοτύρι\nΜε ζαμπόν, μπέικον, κεφαλοτύρι, λουκάνικο πεπερόνι & κόκκινη σάλτσα. Συνοδεύεται από ψωμάκι παραγωγής μας & κεφαλοτύρι\nΚαυτερή. Με λουκάνικο πεπερόνι, μπούκοβο, φέτα, κεφαλοτύρι & κόκκινη σάλτσα. Συνοδεύεται από ψωμάκι παραγωγής μας & κεφαλοτύρι\nΜε κόκκινη σάλτσα & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε σκόρδο, βασιλικό, κεφαλοτύρι & κόκκινη σάλτσα. Συνοδεύεται από ψωμάκι παραγωγής μας & κεφαλοτύρι\nΜε κόκκινη σάλτσα, ελιές, μανιτάρια, πιπεριά, καλαμπόκι & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε πιπεριά, κρεμμύδι, σκόρδο, βασιλικό & τυρί σόγιας. Συνοδεύεται από ψωμάκι παραγωγής μας\nΜε τόνο, καβουρόψιχα, κρεμμύδι, κεφαλοτύρι, κόκκινη σάλτσα & βασιλικό. Συνοδεύεται από ψωμάκι παραγωγής μας & κεφαλοτύρι\nΖυμαρικά με κρέμα γάλακτος 7\nΜε κρέμα γάλακτος, μπέικον, ζαμπόν, μανιτάρια & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε κοτόπουλο, μανιτάρια, κεφαλοτύρι & κρέμα γάλακτος. Συνοδεύεται από ψωμάκι παραγωγής μας & κεφαλοτύρι\nΝέο - Ζυμαρικά εξωτικά\nΚαυτερή. Με κρέμα γάλακτος, κοτόπουλο, κάρυ, tabasco, ανανά, ντομάτα & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε κρέμα γάλακτος, ντομάτα, μανιτάρια & γαλοπούλα. Συνοδεύεται από ψωμάκι παραγωγής μας & κεφαλοτύρι\nΖυμαρικά a la crem\nΜε κρέμα γάλακτος, μανιτάρια & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε κρέμα γάλακτος, Philadelphia, βασιλικό & κεφαλοτύρι. Συνοδεύεται από ψωμάκι παραγωγής μας & κεφαλοτύρι\nΜε ροκφόρ, gouda, κεφαλοτύρι, φέτα & κρέμα γάλακτος. Συνοδεύεται από ψωμάκι παραγωγής μας & κεφαλοτύρι\nΚρασί λευκό Tsantali 750ml\nΚρασί ροζέ Tsantali 750ml\nΚρασί ερυθρό ημίγλυκο 1.5lt\nΜεταμορφώσεως 29, 38333\nΚΑΡΡΑΣ ΔΗΜΗΤΡΙΟΣ ΑΝΔΡΕΑΣ